****

**GOSZTONYI ISTVÁN SENIOR EGYÉNI ORSZÁGOS SQUASH BAJNOKSÁG 2019. EGER**

**I. A verseny célja:**

A 2019. évi egyéni országos bajnoki címek eldöntése, és ranglistapontok gyűjtése.

**II. Korcsoportok:**

**Női** 35+ (maximum 16-os tábla)  
**Férfi** 35+ (maximum 32-es tábla)   
 40+ (maximum 32-es tábla)  
 45+ (maximum 32-es tábla)  
 50+ (maximum 16-os tábla)  
 55+ (maximum 16-os tábla)  
 60+ (maximum 8-as tábla)

**III. A verseny helye és időpontja:**

Invest Sportcentrum (3300 [Eger, Rákóczi út 79.)](http://www.investapartmanok.hu/invest-sport-arak-eger-rakoczi-ut-79.html)

2019. április 13. szombat, legkorábban 9:00: ffi 35+, ffi 45+ és ffi 55+ csoportok  
2019. április 14. vasárnap, legkorábban 9:00: Női, ffi 40+, ffi 50+, ffi 60+ csoportok

**IV. Versenybíróság:**

Gulyás István a rendező Egri Squash SE klub képviseletében  
Divéky Anna a MF(S)Sz képviseletében.  
Guti János a MF(S)Sz képviseletében

**V. Indulási feltételek:**

A nevezési díj befizetése, a megfelelő életkor betöltése, magyar állampolgárság. A Senior OB-n versenyengedéllyel nem rendelkezők is indulhatnak.

**VI. Nevezési határidő és jelentkezés:**

2019. április 10. (szerda) 24:00 óráig, (amennyiben a kategóriára kiírt létszám „betelik”, akkor előbb lezárjuk azt! A nevezéseket a beérkezés sorrendjében fogadjuk!) a [nevezes@squash.hu](mailto:nevezes@squash.hu) e-mail címen a korcsoport megjelölésével. Csak az írásban visszaigazolt nevezéseket tekintjük ténylegesen regisztrált nevezésnek. Minden játékos maximum **két** korcsoportban indulhat, ha a versenyszámok nem esnek azonos napra.

A megadott határidőn túl beérkezett nevezéseket a rendezőknek nem áll módjukban elfogadni.

**VII. Nevezési díjak:**

Női, férfi: 3.500.- azaz háromezer-ötszáz forint versenyszámonként.   
A nevezési díj tartalmaz egy meleg étkezést, egy Eger Termálfürdő belépőt, Wiwe szívdiagnosztikát, és egy Egri Besenyei Borház/Wanda borház bortombola kupont és a támogatók által felajánlott egyéb ajándékokat.

Két versenyszámban indulók két teljes nevezési díjat kell fizessenek.

**VIII. Sorsolás:**

Nyilvános sorsolás 2019. április 11-én, csütörtökön 14:00 órakor a Szövetség irodájában. A sorsolás 2018. április 12-én 10:00 órától megtekinthető a szövetség hivatalos weboldalon. [www.squash.hu](http://www.squash.hu) a Versenynaptár menüpont alatt.

**IX. Lebonyolítás:**

4 pályán, minden kategóriában svájci rendszerben, vagy csoportban, a nevezők létszámától függően. A versenyen minden hely kijátszásra kerül. A mérkőzések a főtáblán három nyert játszmáig, a vigaszági mérkőzések 2 vagy három nyert játszmáig tartanak a nevezők számának függvényében. A játszmák 11 pontos rendszerben zajlanak, az ESF szabályai szerint. Adott korcsoport megrendezése minimum 4 nevező esetén kerül lebonyolításra.

**X. Kiemelés:**

Az 1-8 kiemeltek személyét a Versenyigazgatóság és a MF(S)Sz Elnöksége közösen dönti el, a további kiemeltek az érvényes ranglista alapján kerülnek meghatározásra.

**XI. Díjazás:**

Díjátadó a döntők után. Minden kategóriában kupa, érem, oklevél, ajándék utalványok és a támogatók által felajánlott díjak.

A 2013-ban alapított vándorserleget a Női, valamint a férfi 35+, 45+ és 55+ kategóriákban a verseny végeztével vehetik át a korcsoportos ranglistákat vezető játékosok, természetesen az OB-n szerzett pontokat is figyelembe véve. (A győztes a következő év OB versenynapjára kötelezően visszahozza a vándorkupát a versenyre. Az a játékos, aki háromszor elnyeri az adott kategória vándorserlegét, véglegesen birtokolhatja azt.)

**XII. Játékvezetés:**

Az azonos pályán az előző mérkőzés győztese és vesztese közösen. A bíráskodás mindenki számára kötelező! Kérünk mindenkit, hogy legyen a verseny sportszerű lebonyolításában a rendező klub segítségére!

**XIII. Labda:**

Dunlop XX (extra slow) labdákkal.

**XIV. Öltözködés:**

A verseny során az öltözőkben hagyott tárgyakért a rendezőség anyagi felelősséget nem vállal.

**XV. A mérkőzések kezdési időpontja:**

A verseny során kizárólag a versenybíróság által megadott kezdési időpontok az érvényesek. Ettől eltérni csak abban az esetben lehetséges, ha azzal mindkét versenyző egyetért és a versenybíróság jóváhagyta.

**XVI. Várakozási idő:**

A kiírt kezdési időponttól 5 (öt) perc. Az ettől való eltérés automatikus vereséget jelent, akár az ellenfél, akár a versenybíróság jelzi ezt.

**XVII. Egyebek:**

A versenykiírásban foglaltak tudomásulvételét a nevezési díj befizetésével tanúsítják az indulók. A versenykiírásban nem érintett kérdésekben a Magyar Fallabda (Squash) Szövetség és az ESF szabályai és útmutatásai az irányadók.

A díjátadó ceremóniákat megelőzően a tombola kisorsolása kerül lebonyolításra.

A verseny előtti péntek este (április 12. 18-21 óráig) az Egri Squash SE klubestjéhez díjmentesen lehet csatlakozni, ahol játék közben be lehet ütni a pályákat.

Szombaton este fakultatív Senior Players Party a Szépasszony-völgyben a Besenyei Borházban és a Wanda Borházban.


„Kedvezményes ajánlat a Senior OB versenyzőinek: 6-os borsor kóstolása a Besenyei Borház elegáns pincéjében a Szépasszony-völgyben. Bekészítünk mellé vizet, kiflit, almát. Vacsorára pincepörkölt lesz galuskával, savanyúsággal. A csomag ára versenyzőknek 4000 Ft, vacsora nélkül 1500 Ft, hozzátartozóknak 4500 Ft, vacsora nélkül 2000 Ft. A fakultatív programra előzetes regisztráció szükséges, kontakt: Besenyei Klári – [klari@besenyei.hu](mailto:klari@besenyei.hu), +36302497991.”

“Minden versenyzőnek és fallabdát kedvelőnek az alábbi ajánlattal Kedveskedünk:  
Borkóstolás borkorcsolyákkal: sonkás, csabai kolbászos, lila hagymás , falatkák plusz házi leveles sajtos pogácsa, mellé 5 fajta bor, mindössze 3000 ft/fő  
Mindenkit várunk szeretettel! Wanda borház, Szépasszony-völgy 18!” A fakultatív programra előzetes regisztráció szükséges, kontakt: Kerenszky Attila - +36703700810 – [kerenszky.attila@gmail.com](mailto:kerenszky.attila@gmail.com)

Szervezők segítséget nyújtanak azoknak, akiknek szállásra, elhelyezésre van szükségük. Korlátozott számban még van pályaszállás is.  
További szállás ajánlatok: <https://visiteger.com>

**Sérülésmentes felkészülést és eredményes versenyzést kívánunk**

****

**Támogatóink:**









****